ఇందు గోస్వామి

ఇందు గోస్వామి భారతదేశానికి చెందిన రాజకీయ నాయకురాలు. ఆమె 2020లో హిమాచల్ ప్రదేశ్ నుండి రాజ్యసభ సభ్యురాలిగా ఎన్నికైంది.

 రాజకీయ జీవితం 
ఇందు గోస్వామి భారతీయ జనతా పార్టీ ద్వారా రాజకీయాల్లోకి వచ్చి 1987-90 వరకు అఖిల భారతీయ జనతా పార్టీ కార్యకర్తగా, 1992లో బీజేపీ మహిళా మోర్చా ప్రధాన కార్యదర్శిగా పని చేసింది. ఆమె 1994 నుండి 1996 వరకు భారతీయ జనతా యువ మోర్చా రాష్ట్ర కార్యదర్శిగా, బీజేపీ యువమోర్చా ఉపాధ్యక్షురాలిగా, 2000 నుండి 2003 వరకు రాష్ట్ర సాంఘిక సంక్షేమ బోర్డు చైర్‌పర్సన్‌గా, 2013లో రాష్ట్ర కార్యదర్శిగా వివిధ హోదాల్లో పని చేసింది. ఇందు గోస్వామి 2017లో జరిగిన శాసనసభ ఎన్నికలలో పాలంపూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి కాంగ్రెస్ అభ్యర్థి ఆశిష్ బుటైల్ చేతిలో ఓడిపోయింది. ఆమె 2013 నుండి 2016 వరకు రాష్ట్ర మహిళా కమిషన్‌కు చైర్‌పర్సన్‌గా పని చేసింది.

ఇందు గోస్వామి 2020లో హిమాచల్ ప్రదేశ్ నుండి రాజ్యసభ సభ్యురాలిగా ఎన్నికైంది.

మూలాలు

వర్గం:భారతీయ జనతా పార్టీ రాజకీయ నాయకులు